9042836af703f75ef8cbe4c896b71531
 

Hej Bolius  
  
Maling af lærketræ. jeg byggede nyt sommerhus sidste år beklædt med lærketræ og gav det en gang grundingsolie ,som var beregnet til at man både kunne male med terpentin el. på vandbasis el. give det olie, men de fortalte mig ikke at det ikke forebyggede fugt, så nu er der sorte områder hvor brædderne er sortskjoldet. der er luft bag beklædningen da de er sat op på klemmelister. mit spørgsmål er nu da jeg vil male huset så snart det er tørt nok ,hvilken maling vil være bedst at bruge vand el. på terpentinbasis el. noget andet? da jeg vil male det 2 gange og ikke male de første mange år. hvad vil i foreslå?


Hvad gør jeg ved facadebeklædningen af lærketræ?
bolius.dk
2021.17
  
Kære Irene H


Det kommer helt an på hvilken olie det er du har givet træet.


Fordelen ved fx lærketræ er at det indeholder naturlige olier så det ikke behøver træbeskyttelse - men det vil med tiden så blive gråt.


Du skal være opmærksom på at hvis du maler huset skal du regne med jævnlig vedligeholdelse og maling af huset - der findes ikke en malerbehandling der kan holde i mange år uden vedligeholdelse.  
  
Læs mere her: [Overfladebehandling af udvendigt træværk](/overfladebehandling-af-udvendigt-traevaerk-16198/ "udvendigt") 

Du skal være opmærksom på at hvis sortfarvningen er omkring sømmene kan det skyldes at der ikke er brugt rustfrie søm.  
  
 Der anbefales altid rustfri søm eller skruer, da andre slags giver risiko for misfarvning omkring sømmet


 

